
             REPUBLIKA HRVATSKA
   OPĆINSKI SUD U GOSPIĆU 			                            Broj: Pp-652/2026-6.
 STALNA SLUŽBA U GRAČACU 
               Prekršajni odjel    

R J E Š E N J E

Općinski sud u Gospiću, Stalna služba u Gračacu, Prekršajni odjel, po sucu tog suda Nevenki Šimunović, kao sucu pojedincu, uz sudjelovanje zapisničarke Antonele Krešić, u prekršajnom postupku protiv okrivljenika Nenada Majstorovića, zbog prekršaja iz članka 13. Zakona o prekršajima protiv javnog reda i mira,  povodom  optužnog prijedloga RH, MUP, PU Ličko-senjska, Postaje granične policije Donji Lapac, broj: 211-07/26-5/10952. od 15. svibnja 2026., dana 03. kolovoza 2026., po službenoj dužnosti, 
                                                 r i j e š i o    j e 

	I. Na temelju članka 155. stavka 1. Prekršajnog zakona (NN 107/07, 39/13, 157/13, 110/15, 70/17, 118/18 - nastavno PZ/07.), 

			              obustavlja se prekršajni postupak			

protiv okrivljenika Nenada Majstorovića, OIB: 16863682715, sin Jove, rođen 01.11.1969., u mjestu Ostrovica (BiH), s prebivalištem u Donji Lapac, Vodovod 65D, državljanin BiH, nekažnjavan,

	II. Na  temelju članka 140. stavka 2. PZ/07., trošak prekršajnog postupka pada na teret proračunskih sredstava suda.
 

					     Obrazloženje

RH, MUP, PU Ličko-senjska, PGP Dinji Lapac, pod uvodno označenim brojem i nadnevkom, podnijela je optužni prijedlog protiv okrivljenika Nenada Majstorovića, zbog prekršaja iz članka 13. Zakona o prekršajima protiv javnog reda i mira, počinjenog time da bi 01. svibnja 2026., u 05,40 sati, u mjestu Donji Lapac, na adresi Vodovod 62, narušavao javni red i mir na način da je krećući se ulicom u pravcu Boričevca glasno galamio i vikao "Otvaraj Miro", što je nastavio i dolaskom pred obiteljsku kuću obitelji Drča gdje je uz uporabu male tesarske sjekire udarao po ulaznim vratima obiteljske kuće, što je izazvalo strah kod Mirsade Drče (1968), Dušana Drče (1977) i Dragana Drče (2005), kao i kod Radmile Drče koja živi u susjednoj kući  dakle, da bi na javnom mjestu vikom i galamom remetio javni red i mir, čime bi učinio prekršaj opisan i kažnjiv po članku 13. Zakona o prekršajima protiv javnog reda i mira (NN 5/90, 30/90, 47/90, 29/94, 114/22).

Nakon izdanog prekršajnog naloga sud je isti pokušao dostaviti okrivljeniku no, pošiljka se vratila s naznakom da je primatelj umro.

Sud je uvidom u Jedinstveni registar osoba RH (MUP) utvrdio da je Nenad Majstorović, OIB: 16863682715,  okrivljenik u ovom predmetu, sa podacima kao u prekršajnom nalogu, preminuo 26. lipnja 2026. 
				
Budući je činjenica smrti utvrđena nakon započinjanja postupka, prekršajni postupak protiv okrivljenika je obustavljen.

Na temelju članka 140. stavka 2. PZ/07., troškovi prekršajnog postupka padaju na teret proračunskih sredstava Suda.


U Gračacu, 03. kolovoza 2026.

Zapisničar: 									Sudac: 
Antonela Krešić, v.r.						Nevenka Šimunović, v.r.

	
	
	

	
	
	



Uputa o pravnom lijeku:
Protiv ovog rješenja dopuštena je posebna žalba u roku od 3 (tri) dana od dana dostave rješenja. Žalba se podnosi ovom sudu u dva primjerka, a o žalbi odlučuje Visoki prekršajni sud Republike Hrvatske.



Dostaviti:

1. Tužitelju PGP Donji Lapac
2. Okrivljeniku, putem oglasne ploče 
3. Spis

image1.png




